РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 27

от заседание на Комисия „Съдебна карта, натовареност и 
съдебна статистика” към Съдийската колегия на Висшия съдебен съвет

25 септември 2017 г.
/понеделник - 10,00 часа/

Днес, 25 септември 2017 г. (понеделник), от 10,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА - отсъства
КАМЕН ИВАНОВ 
МАРИЯ КУЗМАНОВА 
СОНЯ НАЙДЕНОВА 	

Присъстват от администрацията на ВСС експертни сътрудници към комисията: Румен Митев – началник-отдел „САОД“, дирекция „ИТСС“, Емилия Петкова – главен експерт в отдел „САОД“, дирекция „ИТСС“.

По т. 1 от дневния ред на комисията присъстват г-н Александър Ангелов – председател на Софийски районен съд и г-н Марин Кошутов – управител на „Смарт системс 2010“ ЕООД, съгласно решение на КСКНСС по протокол № 26/19.09.2017 г., т. 8.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

Включва в дневния ред за днешното заседание следната допълнителна точка:
- Писмо от Елка Атанасова - член на ВСС, до главния секретар на ВСС, съдържащо искане за предоставяне на справка за дейността й в Комисия по анализ и отчитане степента на натовареност на органите на съдебната власт и работните групи към нея, като т. 4.

	ПО ДНЕВНИЯ РЕД: 

1. ОТНОСНО: Обсъждане на проблеми във връзка със статистическото отчитане на дейността на Софийски районен съд.
Съвместно с председателя на Софийски районен съд и управителя на фирмата – разработчик на деловодната система в съда комисията постави на обсъждане проблеми със статистическото отчитане на дейността на съда при подаване на данните за първо полугодие на 2017 г. Обърна се внимание, че липсата на данни по видове дела, както и късното подаване на отчета, препятстват обобщаването на данните за всички първоинстанционни съдилища за цялата страна.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Председателят на Софийски районен съд да инициира работна среща с участието на експерти от съда, отговарящи за статистическата отчетност, началника на отдел „Статистически анализ и обработка на данни“ от администрацията на Висшия съдебен съвет, и управителя на „Смарт системс 2010“ ЕООД за решаване на конкретни въпроси, касаещи статистическата отчетност на СРС.
1.2. Изпраща решението на г-н Александър Ангелов – председател на СРС, на Марин Кошутов – управител на „Смарт системс 2010“ ЕООД и на отдел „САОД“ на ВСС, за сведение и изпълнение.

2. ОТНОСНО: Предложение изх. № 2676/01.09.2017 г. от председателя на Районен съд – Несебър относно корекция на щатната численост на съда /вх. № ВСС-12130/11.09.2017 г./.
/отложена т.6 от заседание на КСКНСС проведено на 19.09.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Отлага разглеждането на точката. 

3. ОТНОСНО: Извлечение от протокол № 30/07.09.2017 г., т. 10, от заседание на Комисия по правни и институционални въпроси към Пленума на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема информацията, изготвена от правния експерт към комисията за дейността на комисията в изпълнение на мерките от Пътната карта за изпълнението на Актуализираната стратегия за продължаване на реформата в съдебната система, за периода 01.07.2017 – 20.09.2017 г. 
3.2. Изпраща информацията по т. 3.1. на дирекция „Международна дейност“ на ВСС, за обобщаване.

4. ОТНОСНО: Писмо от Елка Атанасова - член на ВСС, до главния секретар на ВСС, съдържащо искане за предоставяне на справка за дейността й в Комисия по анализ и отчитане степента на натовареност на органите на съдебната власт и работните групи към нея

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	4.1. Приема за сведение предоставеното от Главния секретар на ВСС писмо от Елка Атанасова – член на ВСС, съдържащо искане за предоставяне на справка във връзка с дейността й в Комисия по анализ и отчитане степента на натовареност на органите на съдебната власт и работните групи към нея.
	4.2. Възлага на Емилия Петкова – експертен сътрудник към КСКНСС, да изготви исканата информация и да я предостави на Главния секретар на Висшия съдебен съвет.
	4.3. Изпраща решението на Емилия Петкова – експертен сътрудник към КСКНСС, за сведение и изпълнение.

ПРЕДСЕДАТЕЛ
					НА КСКНСС:               /п/
								КАЛИН КАЛПАКЧИЕВ